stanford-oval/wikipedia huggingface dataset:
קהילת יהודי עמדיה
חיי הקהילה

בעיירה היו שתי שכונות שבהם גרו יהודים: בעיר העליונה "שאותא אליתא" ובעיר התחתונה "שאותא כתיתא". בסמוך לעיר היו יישובים חקלאיים יהודיים שבהם חיו כמה מאות משפחות.
ראו גם

יהדות כורדיסטן
הערות שוליים

1 2 3 4 5  קהילת יהודי עמדיה, באתר dbs.anumuseum.org.il
סכר שהיד עבאספור

| --- | --- |

 מיקום:  Abezhdan District 
 סוג:  סכר קשת 
 אורך:  380 מטר
 קואורדינטות:  32°03′08″N 49°36′25″E﻿ / ﻿32.0520846°N 49.6069467°E﻿ / 32.0520846; 49.6069467
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןסכר שהיד עבאספור(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןסכר שהיד עבאספור
 
סכר שָהִיד עָבָּאספּוּר (בפרסית: سد شهید عباسپور) נקרא לפני מהפכת 1979 בשם רזא שאה הגדול (בפרסית: سد رضاشاه کبیر) הוא סכר קשת גדול על נהר כארון בדרום-מערב איראן, המספק אנרגיה הידרואלקטרית, החל משנת 1977. סכר זה היה הראשון מתוך סדרה של סכרים שתוכננו לבנייה על נהר כארון ולכן נקרא גם "כארון 1".
מיקום

הסכר ממוקם כ-55 קילומטרים צפונית מזרחית לעיר מסג'ד סולימאן, במחוז ח'וזסתאן, כ-180 קילומטרים צפונית מזרחית לאהוואז, בירת הפרובינציה.
מאפיינים > הסכר

סכר קשת בטון בעל עיקול כפול, בגובה 200 מטר מסלע התשתית. אורך הסכר בחלקו העליון הוא 380 מטר ורוחב החלק העליון 6 מטרים. עיצוב סכר הקשת נבחר עבור הערוץ הצר והסלעי שבו נמצא הסכר. עיצוב הקשת הכפולה עומד בלחץ המים של המאגר במינימום בטון, מכיוון שהצורה מעבירה את כוח המאגר כלפי מטה ולרוחב, כנגד יסוד הסלע.
מאפיינים > הפקת החשמל

באתר הסכר יש שתי תחנות כוח, אחת שנבנתה ב-1976 והשנייה נבנתה ב-1995. בכל אחת יש ארבע טורבינות מסוג טורבינות פרנסיס (אנ') המחוברות לגנרטורים חשמליים של 250 מגהוואט אשר יחד מייצרות 2,000 מגהוואט.
תפוקת החשמל מחוברת לרשת החשמל האיראנית. רוב הייצור מתוזמן לתקופות של שיא הביקוש לחשמל.
מאפיינים > המאגר

נתוני המאגר:
נפח כולל, במפלס מקסימלי: 3,139 מיליון מטרים מעוקבים.
שטח מפלס מרבי: 54.8 קילומטרים רבועים.
אורך המאגר במפלס מקסימלי: 75 קילומטרים.
האי קוּשק (جزیره کوشک): אי בתוך האגם המשמש כאתר נופש ובו מתקני ספורט, אולמות אירוח ועוד.
ראו גם

מדיה וקבצים בנושא  בוויקישיתוף
הערות שוליים

↑  חסן עבאספור טהראניפרד (حسن عباس‌پور تهرانی‌فرد; 1944-1981) היה שר האנרגיה ונהרג בפיגוע התאבדות ב-28 ביוני 1981.
1 2 3  kgi-admin, Power plant profile: Shahid Abbaspour, Iran, Power Technology, ‏2021-11-24 (באנגלית)
1 2 3  سايت خبری وزارت نيرو - سد و نيروگاه شهيد عباسپور, web.archive.org, ‏2008-12-26
↑  "Dam basics". PBS. נבדק ב-2008-06-11.
↑  جزیره کوشک, kojaro.com
סכר שהיד עבאספור
גולברי

| --- | --- |

חנות גולברי בקניון עזריאלי ראשונים
 נתונים כלליים
 מוטו:  תאמיני בעצמך
 תקופת הפעילות:  1978–הווה (כ־47 שנים)
 מיקום המטה:  ניר צבי
 משרד ראשי:  ישראל פארק לוגיסטי תעשיות צריפין, ישראל
 ענפי תעשייה:  קמעונאית אופנה
 מוצרים עיקריים:  הלבשה, אביזרי אופנה ובישום
 מנכ"ל:  משה גולברי
 עובדים:  1,000 (2023)
  
 www.golbary.co.il
 
גולברי (Golbary) היא רשת אופנה ישראלית לנשים המציעה מגוון של פריטי לבוש ואביזרי אופנה, המיוצרים בכמויות מוגבלות, ביניהם: מכנסיים, חולצות, שמלות, ג'קטים, מעילים, סריגים, תיקים, חגורות, תכשיטים, צעיפים, בשמים ועוד.
הרשת מעצבת, מייצרת ומשווקת את הקולקציות בחנויות ובאתר האונליין שלה, הכוללות מגוון פריטי לבוש בטווח מידות של 36-46.
נכון לאוקטובר 2024, לרשת 83 סניפים ברחבי הארץ.
היסטוריה

רשת גולברי הוקמה בשנת 1978 על ידי שלושת האחים גולברי: משה, יעקב, ודוד אשר נולדו במעברה קדימה כילדיהם של יוחנן ורבקה ז"ל גולברי, עולים מאיראן.
בתחילת שנות ה-2000 החלה הרשת לצמוח, וביוני 2001 נפתח הסניף ה-15 של הרשת בקניון בת-ים.
בסוף שנת 2006 הרשת כבר מנתה 26 סניפים ובשנת 2008 הרשת פתחה 6 סניפים חדשים וסיימה את השנה עם 39 סניפים. באותה שנה וכחלק מהמגמה האקולוגית העולמית, החלה הרשת לשווק אך ורק שקיות ממחוזרות שעוצבו על ידי מעצבי הבית של הרשת.
בסוף שנת 2009 הרשת מנתה 43 סניפים, עת פתחה סניף חדש בקניון מול הים באילת.
בספטמבר 2018 הרשת חגגה 40 שנות פעילות באירוע חגיגי עם 4,000 אורחים אשר כלל תצוגת אופנה מהגדולות בישראל והופעה של הזמר עומר אדם באמפי בקיסריה.
במרץ 2019 העבירה הרשת את משרדיה והמרכז הלוגיסטי שלה מראשון לציון ל"בית גולברי" - מרכז הפעילות החדש שלה ושל רשת סקארה בפארק התעשיות בצריפין, בהשקעה של 45 מיליון ש"ח. המרכז משתרע על שטח של 12 דונם וכולל: בניין משרדים בן 4 קומות, המיועד להנהלת הרשתות, מרכז ייצור, לוגיסטיקה ומחסנים.
באפריל 2021 הרשת החליטה להשקיעה 5 מיליון ש"ח בפיתוח אתר האינטרנט שלה להגברת המכירות באונליין הכולל מגזין נשים, צ'אט לייב עם נציג שירות ואפשרות לתשלום בביט ובגיפט קארד.
באפריל 2023 הרשת השיקה קולקציה חדשה בהשראת דגל ישראל, לרגל חגיגות העצמאות ה-75 למדינת ישראל.
בפברואר 2024 השיקה הרשת לכבוד יום האישה הבין-לאומי, קולקציית חולצות שעוצבו על ידי המאיירת הידועה והבינלאומית שירה ברזילי, הידועה בכינויה "קוקטית". באפריל 2024 השיקה הרשת לראשונה קולקציה בעיצובה של הפרזנטורית אילנית לוי הכוללים 25 פריטי לבוש שעיצבה.
לרשת 83 סניפים בפריסה ארצית הממוקמים בעיקר במרכזי קניות פתוחים ובקניונים. בנוסף, לרשת אתר אונליין המאפשר לבצע הזמנת פריטים מכל הארץ, במשלוח עד הבית.
פרסום ושיווק

מובילות הקמפיינים של רשת גולברי
| שנים | פרזנטורית |
| --- | --- |
2004-2006: מירי בוהדנה
2007: אילנית לוי
2008-2009: שלי גפני
2010-2015: איילת זורר
2016-2018: אסתי גינצבורג
2019-כעת: אילנית לוי
חברת גולברי הייתה ידועה בתצוגות האופנה שערכה באמפי קיסריה מדי שנה במשך כעשור משנת 2008 בהן השיקה את הקולקציות שלה, אשר משכו אליהן את בכירי המשק, לרבות מנכ"לים, סלבריטאים, אנשי תקשורת, משפיעני רשת ולקוחות של החברה. באחת מהתצוגות אופנה שערכה הרשת לקחו חלק דוגמניות ממספר תקופות וביניהן חני פרי, דורית ילינק, דנה וקסלר ואלונה פרידמן. החל משנת 2019 החברה משיקה את הקולקציות שלה באירועים שונים.
בספטמבר 2021 נבחרה כוכבת הרשת והבלוגרית הלן הוד, להוביל את הקמפיין הדיגיטל העוסק בקולקציית פריטי הספורט והפנאי של הרשת.
תרומה לקהילה

בשנת 2010 הרשת תרמה בגדים לילדים ולבני נוער מבית השנטי בתל אביב.
ביולי 2018 חברו החברות אסתי לאודר ורשת גולברי לקמפיין להעלאת המודעות לסרטן השד. במסגרת הקמפיין הרשת השיקה קולקציית קפסולה ורודה, כש-30% מהסכום שנאסף הועבר לאגודה למלחמה בסרטן.
באוקטובר 2023, לקראת חודש המודעות לסרטן השד, הרשת השיקה בשיתוף עם 'קהילת השדות' קמפיין להגברת המודעות למחלה ואשר מעודד נשים להיבדק.
בנוסף, הרשת חברה לקבוצת אינפיניטי לתרומת בגדי נשים ונערות לדיירות מרכזי עמותת אלה, שחוו אירוע נפשי קשה.
רשת סקארה

בסוף שנת 2013 הכריזו הבעלים של רשת גולברי על פתיחת רשת סקארה - המציעה מוצרי טיפוח, איפור ולייף סטייל במחירים המתאימים לכל כיס.
בשנת 2015, עת מנתה הרשת כ-20 סניפים, נבחרה הפרזנטורית ניקולה וורד להוביל את הקמפיינים של המותג.
בשנת 2017 נבחרה הדוגמנית נטע אלחמיסטר כפרזנטורית של הרשת ובמרץ 2021 החליפה אותה השחקנית והדוגמנית אנה זק. בסוף אותה שנה השיקה זק את קולקציית האיפור שלה - 'קולקציית הקפסולה' המשווקת בלעדית ברשת, ולוותה בקמפיין תקשורתי. הקולקציה של זק כוללת 20 מוצרי איפור, לרבות ברונזר, צללית וסומק, והיא נבחרה למוצר השנה לשנת 2023.
בסוף שנת 2021 גויס לנהל את הרשת איתי זמיר, אשר החליף את משה גולברי בניהול הרשת. בדצמבר 2023 השיקה הרשת מיזם משותף עם המחלקה לעיצוב אופנה במכללת שנקר, במסגרתו נפתח קורס חדשני תחת הכותרת "אופנה דיגיטלית", המשלבת מציאות וירטואלית בין האיפור והאופנה.
בשנת 2024 נבחרה הזמרת הבינלאומית נטע ברזילי כשגרירת המותג, לצד הפרזנטורית אנה זק.
לרשת סקארה 83 סניפים בפריסה ארצית במרכזי קניות פתוחים, בקניונים וברחובות ראשיים. בנוסף, לרשת מועדון לקוחות - Sacara Members הכולל הטבות ומבצעים. הרשת פעילה מאוד ברשתות החברתיות ומפרסמת מדי חודש כתבות עם המלצות וטיפים ללייף סטייל וטיפוח.
בנוסף, לרשת אתר אונליין המאפשר להזמין את מוצרי הרשת במשלוח עד הבית.
הערות שוליים

↑  אלעזר לוין, ‏גולברי תשלם 61 דולר למ"ר בקניון בת-ים, באתר גלובס, 24 ביוני 2001
↑  גולברי פותחת שלוש חנויות ב-300 אלף דולר, באתר גלובס, 11 בינואר 2007
↑  מיכל מרגלית, ‏קרית אונו: רשת גולברי תשלם 70 דולר למ"ר בקניון, באתר גלובס, 23 במרץ 2008
↑  דניאלה רייבנבך, רשת האופנה גולברי שומרת על כדור הארץ, באתר News1 מחלקה ראשונה, 21 באוגוסט 2008
↑  מיכל וולפסון, רשת האופנה גולברי יורדת לאילת, באתר News1 מחלקה ראשונה, 23 בנובמבר 2009
↑  שירי דובר, ‏חגיגות ה-40 של גולברי: אסתי גינזבורג שרה עם עומר אדם, באתר גלובס, 4 בספטמבר 2018
↑  אורנה יפת, “הקניונים יצטרכו לשמר את השוכרים", באתר כלכליסט, 7 ביוני 2020
↑  מיכל רז חיימוביץ, ‏קבוצת האופנה גולברי תשקיע 5 מיליון שקל בפיתוח אתרי אונליין מכירתיים חדשים, באתר גלובס, 27 באפריל 2021
↑  מערכת ice, בית האופנה גולברי משיק קולקציה בהשראת דגל ישראל, באתר News1 מחלקה ראשונה, 2 באפריל 2023
↑  ליהיא גלמן רם, לראשונה: אילנית לוי משיקה קולקציה בעיצובה, באתר ישראל היום, 7 באפריל 2024
↑  מיכל וולפסון, שלי גפני ממשיכה לעונה חמישית כפרזנטורית רשת גולברי, באתר News1 מחלקה ראשונה, 20 בדצמבר 2009
↑  זיוה מוגרבי-קובני, מסמר הערב: אסתי גינזבורג מפתיעה, באתר ישראל היום, 10 בספטמבר 2019
↑  הדס שואף, הנשים של גולברי: נקודות האור והחושך, באתר Xnet‏, 23 בפברואר 2012
↑  לי סיביליה‏, טעם של הוד: הלן הוד בקמפיין לרשת GOLBARY, באתר וואלה, 5 בספטמבר 2021
↑  מיכל גלנטי, ‏גולברי בשנטי, באתר גלובס, 28 בדצמבר 2010
↑  יעל ולצר, גולברי ולאודר מתגייסים למלחמה, באתר ynet, 30 ביולי 2018
↑  אילנית חיות, ‏חברת גולברי משיקה רשת למוצרי איפור וטיפוח מוזלים, באתר גלובס, 19 בנובמבר 2013
↑  תבנית:סקופר
↑  אנה זק ורשת סקארה משיקות: הקולקציה החדשה של הכוכבת, באתר אייס, 21 ביוני 2023
↑  אנה זק מתאפרת בדיגיטל: שיתוף הפעולה בין המכללה לרשת האיפור, באתר וואלה, 10 בספטמבר 2023
↑  "האיפור היה שם כשרציתי להסתתר": נטע ברזילי תוביל את מותג הביוטי, באתר ישראל היום, 13 ביוני 2024
סמליל רשת גולברי
סמליל רשת סקארה
קירוב זומפרלד

קירוב זומפרלד היא טכניקת קירוב שהומצאה על ידי ארנולד זומרפלד ונועדה לסט של אינטגרלים הנפוצים בפיזיקה של חומר מעובה ומכניקה סטטיסטית. מבחינה פיזיקלית, האינטגרלים מייצגים ממוצעים סטטיסטיים תוך שימוש בהתפלגות פרמי-דיראק.
כאשר הטמפרטורה ההופכית  \beta  גבוהה ביחס ל  \varepsilon -\mu , ניתן לקרב את האינטגרל במונחי  \beta :
{\displaystyle \int _{-\infty }^{\infty }{\frac {H(\varepsilon )}{e^{\beta (\varepsilon -\mu )}+1}}\,\mathrm {d} \varepsilon =\int _{-\infty }^{\mu }H(\varepsilon )\,\mathrm {d} \varepsilon +{\frac {\pi ^{2}}{6}}\left({\frac {1}{\beta }}\right)^{2}H^{\prime }(\mu )+O\left({\frac {1}{\beta \mu }}\right)^{4}}
כאשר  {\displaystyle H^{\prime }(\mu )} מייצג את הנגזרת של הפונקציה  {\displaystyle H(\varepsilon )} בנקודה  \varepsilon =\mu , והסימון  O\left({\frac {1}{\beta }}\right)^{4} מייצג איברים נוספים מסדר רביעי ומעלה של  {\frac {1}{\beta }}. קירוב זה תקף אך ורק אם  H(\varepsilon ) שואף לאפס כאשר  \varepsilon \rightarrow -\infty , ועולה פולינומית לכל היותר  ב- \varepsilon  כאשר  \varepsilon \rightarrow \infty .
ניתן לבצע קירוב זה גם כאשר תחומי האינטגרל הם מאפס לאינסוף. השינוי היחיד בקירוב יהיה שהאינטגרל של האיבר הראשון יהיה מאפס ל- \mu .
קירוב זומרפלד במודל האלקטרון החופשי

שימוש נפוץ לקירוב זומרפלד הוא חישוב תכונות אלקטרוניות שונות, כגון קיבול חום במתכות, שבהן תקף מודל האלקטרון החופשי. בחישובים אלה הפונקציה  {\displaystyle H(\varepsilon )} מייצגת את צפיפות המצבים הקוונטיים עבור יחידת אנרגיה. בנוסף,  \beta  מזוהה עם הטמפ' ההופכית ו- \mu  כפוטנציאל הכימי. מכאן שהקירוב הנ"ל תקף עבור מערכות בהן  \beta  גבוהה (כלומר טמפ' נמוכה).
על פי מודל האלקטרון החופשי ניתן לקרב את האלקטרונים במתכת לגז פרמיונים.  עבור גז כזה, ניתן להוכיח כי התלות של הפוטנציאל הכימי בטמפרטורה היא:
\mu =\varepsilon _{F}\left[1-{\frac {1}{3}}\left({\frac {\pi k_{B}T}{2\varepsilon _{F}}}\right)^{2}\right]כאשר  \varepsilon _{F} היא אנרגיית פרמי,  T היא הטמפטורה ו k_{B} הוא קבוע בולצמן. מכאן שהפוטנציאל הכימי מזוהה עם  \varepsilon _{F} עד כדי תיקון מסדר שני של  T. נשים לב ש-  \varepsilon _{F}=k_{B}T_{F}, כאשר  T_{F} היא טמפרטורת פרמי שערכה עבור רוב המתכות הוא מסדר גודל של  10^{4}K. לשם השוואה, טמפרטורה החדר הנה  293K, כלומר מסדר גודל של  10^{2}K. מכאן שעבור מרבית השימושים הפרקטיים, ניתן להניח כי הטמפטורה אכן נמוכה, ושקירוב זומרפלד אכן מדויק גם בסדרים הנמוכים.
פיתוח הקירוב מסדר שני בטמפרטורה

אנחנו מעוניינים לפתח את האינטגרל עד הסדר השני בטמפ', כלומר  \tau ^{2}, כאשר  \beta ^{-1}=\tau =k_{B}T היא התוצר של המכפלה של הטמפ' בקבוע בולצמן. נתחיל בהחלפת המשתנים  \tau x=\varepsilon -\mu :
נפצל את האינטגרל לשניים,  I=I_{1}+I_{2}, ונשכתב את  I_{1} בעזרת החלפת המשתנה  x\rightarrow -x:
לאחר מכן, נבצע טריק אלגברי על המכנה של  I_{1}: {\frac {1}{e^{-x}+1}}=1-{\frac {1}{e^{x}+1}}
ונקבל: I_{1}=\tau \int _{0}^{\infty }H(\mu -\tau x)\,\mathrm {d} x-\tau \int _{0}^{\infty }{\frac {H(\mu -\tau x)}{e^{x}+1}}\,\mathrm {d} x\,
עתה נחבר את שני האינטגרלים ונציב בחזרה את המשתנה המקורי,   -\tau \mathrm {d} x=\mathrm {d} \varepsilon , באיבר הראשון של  I_{1}:
ניתן לפתח את המונה באיבר השני בעזרת קירוב טיילור מסדר ראשון, בהינתן ש-  \tau <<\mu  (כלומר קטן דיו מ- \mu ):
\Delta H=H(\mu +\tau x)-H(\mu -\tau x)\approx 2\tau xH'(\mu )+\cdots נציב ונקבל: I=\int _{-\infty }^{\mu }H(\varepsilon )\,\mathrm {d} \varepsilon +2\tau ^{2}H'(\mu )\int _{0}^{\infty }{\frac {x\mathrm {d} x}{e^{x}+1}}\,ערכו של האינטגרל המסוים באיבר השני הוא: \int _{0}^{\infty }{\frac {x\mathrm {d} x}{e^{x}+1}}={\frac {\pi ^{2}}{12}}ומכאן ש:
פיתוח עבור סדרים גבוהים יותר בעזרת פונקציות יוצרות

אנחנו יכולים להשיג איברים מסדר גבוה יותר עבור קירוב זומרפלד, על ידי שימוש בפונקציות יוצרות עבור מומנטים של התפלגות פרמי. אלו נתונים לנו על ידי:
\int _{-\infty }^{\infty }{\frac {d\epsilon }{2\pi }}e^{\tau \epsilon /2\pi }\left\{{\frac {1}{1+e^{\beta (\epsilon -\mu )}}}-\theta (-\epsilon )\right\}={\frac {1}{\tau }}\left\{{\frac {({\frac {\tau T}{2}})}{\sin({\frac {\tau T}{2}})}}e^{\tau \mu /2\pi }-1\right\},\quad 0<\tau T/2\pi <1כאשר  k_{B}T=\beta ^{-1} ופונקציית המדרגה  -\theta (-\epsilon ) מחסרות את תרומת הטמפ' האפסיות. פיתוח בחזקות של  \tau  ייתן לנו לדוגמה:
ניתן ליצור פונקציה יוצרת דומה עבור המומנטים האי זוגיים של פונקציית בוזה-איינשטיין:
\int _{0}^{\infty }{\frac {d\epsilon }{2\pi }}\sinh(\epsilon \tau /\pi ){\frac {1}{e^{\beta \epsilon }-1}}={\frac {1}{4\tau }}\left\{1-{\frac {\tau T}{\tan \tau T}}\right\},\quad 0<\tau T<\pi
הערות שוליים

↑  Ashcroft & Mermin 1976, p. 760.
↑  Fabian, J. "Sommerfeld's expansion" (PDF). Universitaet Regensburg. נבדק ב-2016-02-08.
↑  Ashcroft And Memin, Solid State Physics p.47, Cengage Learning; 1st edition (January 2, 1976), 1976
↑  טמפ' פרמי עבור מתכות שונות
↑  "Definite integrals containing exponential functions". SOS Math. נבדק ב-2016-02-08.
מארק אנטואן פרסבל

| --- | --- |
 לידה:  27 באפריל 1755 Rosières-aux-Salines, צרפת 
 פטירה:  16 באוגוסט 1836 (בגיל 81) פריז, צרפת 
 ענף מדעי:  מתמטיקה
 מקום מגורים:  צרפת
 תרומות עיקריות
 מפתח שוויון פרסבל (או זהות פרסבל) באנליזת פורייה.
 
מארק אנטואן פרסֶבַל (בצרפתית: Marc-Antoine Parseval;‏ 27 באפריל 1755 – 16 באוגוסט 1836), היה מתמטיקאי צרפתי, שנודע בעיקר כמפתח שוויון פרסבל (או זהות פרסבל) באנליזת פורייה.
תולדות חייו

פרסבל נולד בצרפת בשנת 1755 במשפחה צרפתית אריסטוקרטית. בשנת 1795 נשא אישה, אך התגרש עד מהרה.
כתוצאה מהשתייכותו למעמד האריסטוקרטי התנגד למהפכה הצרפתית ותמך במלוכנות. הוא אף פרסם שירה אנטי מהפכנית, ונכלא עקב כך על ידי נפוליאון, ב-1792.
שוויון פרסבל

במערכת אורתונורמלית שלמה מתקיימות הזהויות הבאות (ולמעשה, כל אחת מהן שקולה להיותה של המערכת שלמה):
שוויון פרסבל:  \ \sum _{\alpha \in \Lambda }\left|\langle x,u_{\alpha }\rangle \right|^{2}=\|x\|^{2}
שוויון פרסבל המוכלל:  \ \sum _{\alpha \in \Lambda }\langle x,u_{\alpha }\rangle {\overline {\langle y,u_{\alpha }\rangle }}=\langle x,y\rangle
ראלי בן-יהודה

ראלי בן יהודה (נולדה ב-26 בספטמבר 1934) היא מתעמלת עבר ישראלית, פעמיים ברציפות אלופת ישראל (1958 ו-1959). היא ייצגה את ישראל באולימפיאדת רומא (1960).
ביוגרפיה

בן יהודה התאמנה בקבוצת הפועל תל אביב בהדרכתה של אגנס קלטי.
שלושה שבועות לפני אולימפיאדת רומא (1960) עברה בן יהודה תאונת דרכים ברומא יחד עם חברותיה המתעמלות אך נפצעה קלות. בסופו של דבר היא השתתפה במשחקים וסיימה במקום 81 בתחרות הקרב רב בתוצאה של 68.164 נקודות הטובה מבין 3 המתעמלות הישראליות. נוסף לכך, היא סיימה במקום 62 בתרגיל על מקבילים המדורגים, במקום 72 בתרגיל הקרקע, במקום 86 בתרגיל הקורה ובמקום 96 בתרגיל הקפיצות.
הערות שוליים

↑  המתחרות שנפצעו לא יתחרו, למרחב, 19 באוגוסט 1960
|  משלחת ישראל לאולימפיאדת רומא (1960)  |
| --- | --- | --- |
|  מרוץ אופני כביש | הנרי אוחיון • יצחק בן דוד |  |
|  אתלטיקה | אילנה אדיר • גדעון אריאל • עמוס גרודז'ינובסקי • אילה חצרוני • ברוך פיינברג • יאיר פנטילט • דוד קושניר • אילנה קרשיק |  |
|  הרמת משקולות | גזי כהן • אדוארד מרון |  |
|  התעמלות מכשירים | רות אבלס • ראלי בן-יהודה • מרים קארה |  |
|  סיף | דוד ואן-חלדר • מיכאל רון |  |
|  קליעה | רפאל פלס • חנן קריסטל |  |
|  שחייה | עמירם טראובר • יצחק לוריא • יורם שניידר • גרשון שפע |  |
| --- | --- |
בקרת זהויות :  MusicBrainz: aea8e6ba-0d27-4b9a-b310-826fc14295ad
וורנר מיוזיק לטינה

| --- | --- |

 נתונים כלליים
 סוג:  חברת תקליטים
 תקופת הפעילות:  1987–הווה (כ־38 שנים)
 חברת אם:  וורנר מיוזיק גרופ
 מיקום המטה:  מיאמי, ארצות הברית
 מוצרים עיקריים:  תקליטים • תקליטורים
 
וורנר מיוזיק לטינה (באנגלית: Warner Music Latina; לשעבר WEA לטינה) היא חברת תקליטים מקבוצת וורנר מיוזיק המתמקדת במוזיקה לטינית. חברת התקליטים הוקמה ב-1987.
אמנים החתומים בחברה

להלן לקט מהאמנים החתומים בוורנר מיוזיק לטינה:
| --- | --- |
 ז'ילברטו ז'יל  Jarabe de Palo  חורחה דרקסלר  לאורה פאוזיני  לואיס מיגל  לופה פיאסקו:  מנה  מאיטה פרוני  סופיה רייס  אלחנדרו סאנס  טגו קלדרון  מריה בסרה
הערות שוליים

1 2  Nielsen Business Media Inc, Billboard, Nielsen Business Media, Inc., 2002-02-23. (באנגלית)
| --- | --- |
בקרת זהויות :  LCCN: no2011133522  MusicBrainz: 0cc9cf8e-adbc-438a-9169-92dfa447652d  VIAF: 180549062   WorldCat (עם VIAF): 180549062
סכר לתיאן

| --- | --- |

 מיקום:  איזור לוואסאנאת 
 סוג:  סכר משענות, סכר בטון, תחנת כוח הידרואלקטרית 
 אורך:  450 מטר
 גובה:  107 מטר
 ייצור חשמל:  45 מגה-ואט
 תקופת הבנייה:  ?–1963
 קואורדינטות:  35°47′24″N 51°40′41″E﻿ / ﻿35.790111111111°N 51.678°E﻿ / 35.790111111111; 51.678
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןסכר לתיאן(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןסכר לתיאן
 
מבט מסכר לתיאן
סכר לָתִיָאן (בפרסית: سد لتيان, תעתיק: סד לתיאן) הוא סכר משענות שנבנה על נהר ג'אג'רוד (אנ') כ-25 קילומטרים צפונית-מזרחית לטהראן.
הסכר יוצר את "אגם לתיאן" המשמש מאגר מים לאזור מטרופולין טהראן וכן מייצר חשמל. הפרויקט הוא חלק ממערכת של פרויקטים המספקים מים וחשמל לאזור זה.
היסטוריה

סקרים ומחקרים לגבי הסכר החלו ב-1959. הסכר נבנה בין 1963–1967. הטורבינה הראשונה בתחנת הכוח של הסכר הופעלה ב-17 במרץ 1969 והשנייה ב-13 באפריל 1987.
שם הסכר

עד המהפכה האיראנית נקרא הסכר: "סכר פרחנאז פהלווי (פר')" שהייתה בתם הבכורה של השאה מוחמד רזא פהלווי ורעייתו השלישית פארה דיבה.
הסכר נקרא על שם הכפר לתיאן (لتیان) שהיה באזור שהוצף. תושביו מכרו את אדמותיהם לממשלה והתיישבו בעיר לווסאן השוכנת כ-10 קילומטרים, בקוו אווירי, מצפון מערב לסכר (כ-40 קילומטרים נסיעה על כביש העוקף את המאגר).
מטרות הסכר

יצירת מאגר מי שתייה לתושבי מטרופולין טהראן.
הפקת אנרגיה הידרואלקטרית.
נתונים ומאפיינים > הסכר

גובה הסכר: 107 מטר
אורך הסכר: 450 מטר
נתונים ומאפיינים > הפקת אנרגיה

שתי טורבינות בהספק משותף של 45 מגהוואט
הראשונה הופעלה ב-17 במרץ 1969 והשנייה ב-13 באפריל 1987.
נתונים ומאפיינים > מאגר המים

קיבולת: 95,000,000 מטרים מעוקבים.
מסביב לאגם הוקמו אתרי נופש.
הערות שוליים

1 2 3 4 5  About: Latyan Dam, dbpedia.org
↑  تغییر نام سدهای کشور, rc.majlis.ir, ‏באוגוסט 1979
↑  Sirang Rasaneh www.sirang.com, Latyan Dam Lake 2024 | Lavasan, Tehran | Sights - ITTO, itto.org | Iran Tourism & Touring
נשימה

תרשים של מערכת הנשימה
נשימה היא שם כללי לתהליך ביולוגי של חילופי גזים המאפשר קליטת חמצן ופליטת פחמן דו-חמצני.
המושג נשימה מתייחס לשני תהליכים עיקריים:
נשימה פיזיולוגית: בבעלי חיים זהו תהליך קליטת האוויר וחילוף הגזים. במסגרת הנשימה הפיזיולוגית עובר החמצן מהאוויר או מהמים אל כל אחד מתאי הגוף. במקביל, משתחרר מהתאים פחמן דו-חמצני הנפלט מהריאות ונפלט אל הסביבה. השימוש הרגיל במושג נשימה מתייחס בדרך-כלל לתהליך זה. גם צמחים, פטריות, פרוטיסטים וחיידקים מחליפים גזים עם הסביבה, אך הם עושים זאת לרוב באמצעות דיפוזיה של הגזים דרך קרומי התאים ולא באמצעות מערכת סבוכה של איברים ורקמות, כפי שנעשה בבעלי חיים. המונח נשימה במשמעות הפיזיולוגית מתייחס, אם כן, לבעלי חיים בלבד.
נשימה תאית: זהו תהליך הפירוק של מולקולות עתירות אנרגיה בתא, והשימוש באנרגיה זו לייצור חומרים אחרים (חומרי הבניין של התא, למשל) ולהנעת תהליכים בתא. בעוד שנשימה פיזיולוגית מתייחסת בהכרח לקליטת חמצן מהסביבה, בתהליך הנשימה התאית לא תמיד מעורב חמצן (חיידקים רבים מבצעים נשימה אל-אווירנית). נשימה תאית, באופן זה או אחר, מתרחשת בכל התאים ובכל היצורים החיים, ללא יוצא מן הכלל.
אף על פי שיש להקפיד על ההבחנה בין נשימה פיזיולוגית ונשימה תאית, הרי שבבעלי חיים הקשר בין שני התהליכים הדוק: החמצן הנקלט מועבר אל כל תאי הגוף; התאים משתמשים בחמצן כקולט האלקטרונים הסופי בתהליך הנשימה התאית, שבמהלכו הם מפרקים מולקולות מהמזון ומייצרים מולקולות של הנוקלאוטיד ATP, המשמש כ"מטבע אנרגיה" ובעזרתו מתאפשרת בניית חומרים בתא והנעת תהליכים ביולוגיים. לפירוט עיקרון זה ראו: מטבוליזם
נשימה מודעת

מחקרים מראים שנשימה מודעת תורמת לשיפור תפקוד מוחי ובריאות כללית.
ראו גם

נשימות אגונאליות
קוצר נשימה
נשימת יתר
אימוני נשימה
הערות שוליים

↑   איתי עניאל, קחו אוויר: תרגול נשימה מאפשר מוח בריא וחיים ארוכים יותר, באתר הארץ, 12 באוגוסט 2024
| --- | --- |
בקרת זהויות :  NLI: 987007534084005171  GND: 4112611-7  NDL: 00566502  NKC: ph119767
ענג'ר

ענג'ר (בערבית: عنجر, בצרפתית: Anjar, בארמנית: Անճար), הידועה גם בשם חאוש מוסא (حوش موسى), היא עיירה השוכנת בגובה של 950 מטר במחוז אל-בקאע במזרח לבנון. רוב תושביה ארמנים. מצפון ובצמוד לעיירה התגלו שרידיו של יישוב מהמאה ה-8, אשר התקיים במשך עשרות שנים ספורות בלבד. השרידים הוכרזו כאתר מורשת עולמית בשנת 1984.
משערים כי תחת העיירה נמצאים שרידי ממלכת כלקיס הקדומה.
מיקום

העיירה ממוקמת ליד כביש ביירות–דמשק, סמוך למקום בו הוא חוצה את כביש האורך של הבקאע, המוביל מזחלה ומבעלבכ בצפון אל דרומה של לבנון. ענג'ר שוכנת במרחק של כ-5 ק"מ בקו אווירי מערבית לגבול סוריה, והיא היישוב הלבנוני האחרון לפני הגבול.
כ-3 קילומטרים מדרום לעיירה נמצא היישוב מג'דל ענג'ר שרוב תושביו סונים. לא ידוע על קשר היסטורי בין היישובים.
שטח העיירה הוא 20 קמ"ר.
אוכלוסייה

אוכלוסיית העיירה מונה כ-5,500 איש, רובם ארמנים.
התושבים עוסקים בגידול תפוחים וגפנים ובייצור תכשיטים.
היסטוריה

באתר שבו שוכנת ענג'ר התקיים יישוב אנושי בתקופה ההלניסטית, הרומית ובתקופה הנוצרית המוקדמת. שרידיו של מקדש רומי ניצבים על גבעה במג'דל ענג'ר, כ-2.5 ק"מ דרומית-מערבית לעיר. בתחילת המאה ה-8, הקים הח'ליף וליד הראשון מבית אומיה (705–715) יישוב בענג'ר בצורת מבצר מלבני מתוכנן, אך בנייתו לא הושלמה מעולם. לאחר שהח'ליף אבראהים אבן אל-וליד (אנ') הובס על ידי העבאסים בשנת 744 בקרב שהתרחש סמוך לעיר, פסק היישוב במקום והעיר גוועה ונהרסה.
מקור שמה של העיירה הנוכחית הוא בשמו של מעיין "עין ג'רא" (عين جرا) הנמצא כקילומטר צפונית מזרחית לעיירה. היא קמה בשנת 1939 כאשר 5,125 פליטים ארמנים מאזור מוסא דאג שסמוך לאנטקיה נמלטו משישה כפרים, מייד עם סיפוחו של האזור לטורקיה ב-7 ביולי 1939, ולאחר שזה התקיים משך מספר חודשים כמדינת האטיי. בתוך עשרה ימים, כמעט כל האוכלוסייה הארמנית עזבה את האטיי. העיירה תוכננה ונבנתה בצורת נשר הפורס את כנפיו. במרכזה של העיירה היא נחצית על ידי רחוב מרכזי ובכל אחד משני צדדיו "כנף" שבה שלוש שכונות, ואלה קרויות על שמם של כפרי המוצא של התושבים בטורקיה. חלק מהמתיישבים החדשים עזבו את ענג'ר והיגרו לארמניה ב-1940.
במהלך הסדר הסורי בלבנון, צבא סוריה הקים בענג'ר את מרכזו הצבאי באזור הבקאע, כמו גם את מרכז שירותי המודיעין הסוריים.